ยักษ์ใหญ่ธุรกิจประกันฝั่งเอเชีย AIA vs PING AN ใครน่าสนใจกว่ากัน?
20 กุมภาพันธ์ 2565

ยักษ์ใหญ่ธุรกิจประกันฝั่งเอเชีย AIA vs PING AN ใครน่าสนใจกว่ากัน?
Ping An Insurance Group (2318 HK) ก่อตั้งเมื่อปี 1988 โดย Ma Mingzhe ซึ่งชื่อ Ping An มีความหมายว่า “ความปลอดภัยและเป็นสุข (Safe and Well)” โดยบริษัทเริ่มธุรกิจจากประกันภัยทรัพย์สิน จนกลายเป็นที่ปรึกษาทางการเงินที่มุ่งเน้นผลิตภัณฑ์กลุ่มประกันชีวิต (Life Insurance) การประกันภัยทรัพย์สิน ธนาคาร และการลงทุน Ping An Insurance เข้าจดทะเบียนในตลาดหลักทรัพย์ฮ่องกง เมื่อปี 2004 และต่อมาเข้าจดทะเบียนในตลาดหลักทรัพย์เชี่ยงไฮ้ เมื่อปี 2007 ซึ่งสำหรับตลาดหลักทรัพย์ฮ่องกงใช้ Ticker Code ในการซื้อขายว่า “2318 HK” โดยนักลงทุนต้องแลกเงินเป็นสกุล HKD เพื่อทำการซื้อขาย โดยมีขั้นต่ำในการซื้อขายเป็นจำนวน 500 หุ้น (Trade Lot = 500) โดย Ping An Insurance Group ถือเป็นหนึ่งในหุ้นจีน H-Share
AIA Group Limited (1299 HK) - ก่อตั้งเมื่อปี 1919 โดยบริษัทได้แยกออกจาก American International Group (AIG US) มีธุรกิจหลักเป็นธุรกิจประกันสุขชีวิตและประกันสุขภาพ กลุ่มลูกค้าของบริษัทส่วนใหญ่กระจายอยู่ในภูมิภาคเอเชียทั้งฮ่องกง ไทย สิงคโปร์ จีน เป็นต้น AIA ถือเป็นบริษัทประกันชีวิตที่มีการดำเนินการมาอย่างยาวนานร่วม 103 ปี และเข้ามาจดทะเบียนที่ตลาดหลักทรัพย์ฮ่องกงในปี 2010 บริษัทมีสำนักงานใหญ่อยู่ที่เกาะฮ่องกง โดยจดทะเบียนซื้อขายในตลาดหลักทรัพย์ฮ่องกง ใช้ Ticker Code ในการซื้อขายว่า “1299 HK” โดยนักลงทุนต้องแลกเงินเป็นสกุล HKD เพื่อทำการซื้อขาย โดยมีขั้นต่ำในการซื้อขายเป็นจำนวน 200 หุ้น (Trade Lot = 200)
ปัจจัยที่นักลงทุนควรทราบ
-อัตราการเติบโตของการทำประกันของประเทศจีน: จากจำนวนประชากรและการเติบโตของรายได้ประชากรของจีน รวมถึงพฤติกรรมของผู้บริโภคที่หันมาใส่ใจสุขภาพ และการบริหารความเสี่ยงมากยิ่งขึ้น ส่งผลบวกต่อแนวโน้มการเติบโตของธุรกิจประกันชีวิตที่มีลูกค้าหลักในประเทศจีน โดยทั้ง AIA และ Ping An ต่างมีลูกค้าในประเทศจีนเป็นสัดส่วนค่อนข้างมาก
-Digital Transformation: การนำเทคโนโลยีมาช่วยในธุรกิจประกันและผลิตภัณฑ์ทางการเงิน สามารถช่วยทั้งการบริหารต้นทุน การคำนวณค่าเบี้ย ความเสี่ยงของผู้ทำประกัน รวมถึงการเก็บข้อมูลพฤติกรรมผู้บริโภคมาประมวลผล จนได้ผลิตภัณฑ์ที่ตรงตามความต้องการและความเสี่ยง และส่งผลบวกต่อการเติบโตของธุรกิจในระยะยาว
-ในสภาวะดอกเบี้ยขาขึ้น ธุรกิจประกันถือว่าเป็นหนึ่งในธุรกิจที่จะได้รับประโยชน์จากการเพิ่มขึ้นของอัตราผลตอบแทนพันธบัตร เพราะว่าบริษัทจะนำเงินค่าเบี้ยประกันชีวิตส่วนหนึ่งไปทุนในตราสารหนี้ระยะสั้น ซึ่งตราสารหนี้ระยะสั้นจะได้ประโยชน์ในสภาวะดอกเบี้ยขาขึ้น เพราะว่าผลตอบแทนจะอ้างอิงกับอัตราดอกเบี้ยที่ปรับเพิ่มขึ้น
-การสร้างเครือข่าย Ecosystem ในกลุ่มบริษัท: การสร้างเครือข่ายสังคมโดยเฉพาะกลุ่ม Health Tech ที่เป็นแพลตฟอร์มยอดนิยมของชาวจีน ส่งผลให้บริษัทมีข้อมูลผู้บริโภคอย่างมหาศาล จนสามารถนำเสนอสินค้าและบริการข้ามกันภายในกลุ่มบริษัท (Cross Selling) และดึงดูดให้ผู้คนเข้ามาใช้บริการผ่าน Network Effect
-การเข้ามาของคู่แข่งในตลาด อย่าง Alibaba และ Tencent ที่เริ่มเข้ามาลุยตลาดธุรกิจประกัน ซึ่งเป็นปัจจัยที่นักลงทุนควรพิจารณาถึงความสามารถในการแข่งขันในระยะยาวของบริษัท
Source: Bloomberg, CFRA, and Offshore Investment
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #AIA #PINGAN
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp